ไฟแนนซ์ทูเดย์
โดย...ช.ชดา
17 ก.พ. 2558

โดย...ช.ชดา
...ไหนๆ ก็ได้ กอบศักดิ์ ดวงดี นายแบงก์เก่าที่มีประสบการณ์กับแบงก์ไทยและต่างชาติมาแล้ว ก็ใช้โอกาสนี้ปฏิรูปสมาคมธนาคารไทย รับเศรษฐกิจดิิจิทัล ปรับปรุงเว็บไซต์ให้อัพเดท มีข่าวสารให้ความรู้ประชาชน น่าจะเป็นประโยชน์และเพิ่มบทบาทสมาคมต่อเศรษฐกิจไทยให้มากกว่านี้
...คลังระบุว่ากลุ่มรายได้น้อย 16 ล้านคน มีความรู้การเงินต่ำทำหนี้ครัวเรือนพุ่ง แต่ ช.ชดาเชื่อว่าคนมีความรู้รายได้สูงกลุ่มใหญ่ แต่บริหารเงินไม่เป็นไม่มีเงินออม ก็ต้องช่วยเช่นกัน
...หลัง ดร.อนุชิต อนุชิตานุกูล รองกรรมการผู้จัดการใหญ่ เป็นประธานสายพัฒนาระบบงานช่องทางขายและผลิตภัณฑ์ ธนาคารเกียรตินาคิน ก็เริ่มมีผลิตภัณฑ์หลากหลายขึ้น ดร.อนุชิตมีความรู้โดดเด่นด้านไอที จึงได้รับมอบหมายงานนี้ นายแบงก์เดี๋ยวนี้ไม่มีความรู้ไอทีจะเริ่มลำบากเพราะโลกเปลี่ยนเร็ว